Foļvarka (Kastuļinas pagasts)
Šis raksts ir par apdzīvotu vietu Kastuļinas pagastā. Par citām jēdziena Foļvarka nozīmēm skatīt nozīmju atdalīšanas lapu. Foļvarka, arī Foļvaroks, ir ciems Krāslavas novada Kastuļinas pagastā. Izvietojies pagasta rietumu daļā 7 km no pagasta centra Priežmales un 244 km no Rīgas. Apdzīvotā vieta izvietojusies nomaļus no autoceļa P60. Pie apdzīvotās vietas atrodas trīs nelieli ezeri — Tuvais ezers, Tālais ezers un Sausais Priedainis. Foļvarkā atrodas Foļvarkas vecticībnieku kopienas lūgšanu nams, kas ir valsts nozīmes arhitektūras piemineklis. Tā būvniecība uzsākta 1887. gadā.